text: अमेरिकी पत्रकार माइकल वुल्फ द्वारा लिखित किताब 'फायर एंड फ्यूरी: इनसाइड द ट्रंप व्हाइट हाउस' का दावा है कि ट्रंप का अंतिम लक्ष्य कभी भी राष्‍ट्रपति का चुनाव जीतना नहीं था। किताब में दावा किया गया है कि ट्रंप की राष्ट्रपति बनने की इच्छा नहीं थी। किताब के अंश के अनुसार, ट्रंप ने राष्ट्रपति चुनाव की दौड़ के वक्त अपने सहयोगी सैम नूनबर्ग से कहा था कि मैं दुनिया का सबसे प्रसिद्ध व्यक्ति बन सकता हूं। फॉक्स न्यूज के पूर्व प्रमुख रॉजर एलेस ने उस वक्त ट्रंप से कहा था कि अगर आप अपना करियर टेलीविजन में चाहते हैं, तो पहले राष्ट्रपति की दौड़ में शामिल होना होगा।